สุรสิทธิ์ สัตยวงษ์

สุรสิทธิ์ สัตยวงษ์ (15 กรกฎาคม พ.ศ. 2466 - 9 กันยายน พ.ศ. 2526 ) อดีตนักร้อง นักแสดงชาวไทย

**ประวัติ**
สุรสิทธิ์ สัตยวงษ์ เกิดเมื่อวันที่ 15 กรกฎาคม พ.ศ. 2466 ที่จังหวัดพระนครศรีอยุธยา เขามีความสามารถรอบด้าน ทั้งด้านการเรียน กีฬา และร้องเพลง เขาเคยรับราชการเป็นทั้งครูและตำรวจ แต่ด้วยน้ำเสียงอันไพเราะหม่อมเจ้าศุกรวรรณดิศ ดิศกุลจึงชักชวนให้รับราชการเป็นนักร้องของวงดุริยางค์กองทัพเรือ (รุ่นเดียวกับ สมยศ ทัศนพันธุ์ และเสน่ห์ โกมารชุน) โดยเรียนร้องเพลงกับครูล้วน ควันธรรมพร้อมกับชาลี อินทรวิจิตร ต่อมาจึงย้ายไปเป็นนักร้องในวงดนตรีสำนักงานทรัพย์สินส่วนพระมหากษัตริย์ รุ่นเดียวกับ สุพรรณ บูรณะพิมพ์ ปิติ เปลี่ยนสายสืบ และสถาพร มุกดาประกร ก่อนเข้าเรียนที่โรงเรียนจ่าอากาศ และประจำที่กองภาพยนตร์ทหารอากาศ
จากนักร้องสุรสิทธิ์กลายมาเป็นนักแสดงด้วยการชักชวนของนาวาอากาศเอกสวัสดิ์ ฑิฆัมพร แห่งกองภาพยนตร์ทหารอากาศ เมื่อราวปี 2486 ในช่วงนั้นเป็นช่วงสงครามโลกครั้งที่ 2 วงการละครเวทีได้รับความนิยมขึ้นมาแทนที่ภาพยนตร์ซึ่งกำลังซบเซา สุรสิทธิ์ได้ไต่เต้าขึ้นมาเป็นพระเอกละครระดับแถวหน้าอย่างรวดเร็ว โดยมีผลงานที่เป็นตำนานคือเรื่อง "พันท้ายนรสิงห์" ที่เขารับบทนำและร้องเพลงเอก "น้ำตาแสงไต้" เป็นที่จับใจแฟน ๆ
เมื่อสงครามโลกสิ้นสุดลง วงการภาพยนตร์ไทยค่อย ๆ ล้มลุกคลุกคลานเพื่อตั้งหลักใหม่ จนกระทั่งกลับมาคึกคักได้เมื่อ "สุภาพบุรุษเสือไทย"ที่สร้างโดย หม่อมเจ้าศุกรวรรณดิศ ดิศกุล และแท้ ประกาศวุฒิสาร (ดัดแปลงจากนวนิยายเรื่องดัง 'เสือไทยผู้สุภาพ' ของ เสนีย์ บุษปะเกศ คู่กับ สอางค์ ทิพย์ทัศน์) เข้าฉายที่โรงภาพยนตร์ศาลาเฉลิมกรุงโดยมีสุรสิทธิ์เล่นเป็นพระเอก ผลงานเรื่องนี้ได้รับการตอบรับอย่างเกรียวกราวจากแฟน ๆ ภาพยนตร์ ชื่อเสียงของสุรสิทธิ์ก็ยิ่งขจรขจาย และมาดเสือของเขาก็กลายเป็นต้นแบบแฟชั่นให้บรรดาชายหนุ่มน้อยใหญ่ได้ลอกเลียนแบบ
ช่วงหลังสุรสิทธิ์มีปัญหาด้านสุขภาพแต่ยังคงรับงานแสดงภาพยนตร์เรื่อยมา และยังคงเป็นนักร้องรับเชิญในรายการเพลง ทางโทรทัศน์ช่อง 7 สี ติดต่อกันนานหลายปี

**ผลงาน**

**ละครเวที**
2487 - 2500: เป็นนักแสดงละครเวทีที่ได้รับความนิยมมาก (รุ่นเดียวกับส.อาสนจินดา)
*2487: พันท้ายนรสิงห์ (คู่กับสุพรรณ บูรณะพิมพ์)
*2492: นางไพร (คู่กับรัตนาภรณ์ อินทรกำแหง)
*2494: สลัดดำ (ร่วมกับสถาพร มุกดาประกร)
*2495: เทวีขวัญฟ้า (ร่วมกับฉลอง สิมะเสถียร, เพ็ญศรี พุ่มชูศรี)
*2496: ล่องอเวจี (คู่กับมารศรี อิศรางกูร ณ อยุธยา) ฯลฯ

**เพลง**
 เพลงน้ำตาแสงไต้ (ประกอบละครเวทีเรื่องพันท้ายนรสิงห์โดยขับร้องเป็นคนแรก)- เพลงเดียวดาย (ประกอบละครเวทีเรื่องนางไพร พ.ศ.2492)- เพลงแก้วตานิทราเถิด (ผลงานสง่า อารัมภีร)- เพลงลุ่มเจ้าพระยา (ร้องคู่ประชุม พุ่มศิริ)- เพลงดวงจันทร์ (ผลงานแก้ว อัจฉริยะกุลและนารถ ถาวรบุตร)- เพลงพรวันเกิด (คู่กับสุพรรณ บูรณะพิมพ์ประกอบภาพยนตร์ชายใจเพชรพ.ศ.2494)- เพลงเถิดเทิงบอง- เพลงกรุงศรีอยุธยา (ผลงานหลวงวิจิตรวาทการร้องคู่เพ็ญศรี พุ่มชูศรี)- เพลงสูงสุดสอย (ผลงานพรานบูรพ์)- เพลงคนเห็นคน (คู่กับเพ็ญศรี พุ่มชูศรีผลงานพรานบูรพ์)- เพลงฉันรักเธอจริง ๆ (ผลงานพรานบูรพ์)

**ภาพยนตร์**
 2492: สุภาพบุรุษเสือไทย- 2493: ชายใจเพชร- 2493: ชายสไบ- 2493: ศาสนารักของนางโจร- 2494: โตนงาช้าง- 2494: เสือดำ- 2494: ลุ่มน้ำเจ้าพระยา- 2496: สมิงสาว- 2496: กาหลงรัง- 2496: ไฟรักไฟบาป- 2496: ตรางดวงใจ- 2497: สามหัวใจ- 2497: น้ำตาชาย- 2497: สามเสือสมุทร- 2497: เกาะมุกดาดำ- 2498: เทวีขวัญฟ้า- 2498: เหนือธรณี- 2498: สลัดดำ- 2498: สามเสือ- 2498: รักคู่ฟ้า- 2498: เพลิงโลกันตร์- 2498: ยอดกตัญญู- 2498: สี่สิงห์นาวี- 2498: ทหารเสือพระเจ้าตาก- 2499: วิมานชีวิต- 2499: พรจากนรก- 2499: หงส์หยก- 2499: ชายสะไบ- 2499: กาหลงรัง- 2499: สุภาพบุรุษเสือผา- 2499: แผ่นดินว่างกษัตริย์- 2500: จอมไพร- 2500: สายโลหิต- 2500: สุรนารี- 2500: ขุนโจร 5 นัด- 2500: โรงแรมนรก- 2500: ดอนทราย- 2501: รมดี- 2501: บุกแหลก- 2501: สวรรค์หาย- 2501: เทวรูปหยก- 2501: สั่งอินทรีขาวถล่มกรุง- 2501: กตัญญูประกาศิต- 2501: หนึ่งต่อเจ็ด- 2501: ยูงรำแพน- 2501: สาวน้อย- 2501: สุรนารี- 2502: รอยเสือ- 2502: กล่อมกากี- 2502: ชาติสมิง- 2502: รักเธอเท่าฟ้า- 2502: เลือดทาแผ่นดิน- 2502: ไอ้เสือมือเปล่า- 2592: มัจจุราชประกาศิต- 2502: แม่นาคพระโขนง- 2503: ดวงชีวัน- 2503: เด็กเสเพล- 2504: ศักดิ์ไอ้เสือ- 2505: ยอดธง- 2505: รุ่งทิพย์- 2505: สิงห์เมืองชล- 2505: วิมานรักสีชมพู- 2505: วิญญาณรักแม่นาค- 2506: ใจเดียว- 2506: ชโลมเลือด- 2506: กลางดงเสือ- 2506: เจ็ดตะลุมบอน- 2506: ผู้พิชิตมัจจุราช- 2506: เจ็ดประจัญบาน- 2507: วันปืน- 2507: ทรพีร้องไห้- 2507: เก้ามหากาฬ- 2508: นางไม้- 2508: เพชรน้ำผึ้ง- 2508: ศึกเสือไทย- 2509: 4 สมิง- 2509: ตัวต่อตัว- 2509: คมสีหราช- 2509: ชุมทางหาดใหญ่- 2510: มนต์รัก- 2510: บุหรงทอง- 2510: สุดแผ่นดิน- 2510: กู่การะเวก- 2510: 5 พยัคฆ์สาว- 2510: 7 พระกาฬ- 2510: บ้าบิ่นบินเดี่ยว- 2511: พระลอ- 2511: จ้าวอินทรี- 2511: สิงห์เหนือเสือใต้- 2511: 7 ป่าช้า- 2511: สิงห์ล้างสิงห์- 2511: เลือดอาชาไนย- 2511: เล็บครุฑ ตอนประกาศิตจางซูเหลียง- 2512: ดอนเจดีย์- 2512: ด่วนเหนือ- 2512: ยอดรักยูงทอง- 2512: หลั่งเลือดแดนสิงห์- 2512: พยัคฆ์เหนือ-เสืออีสาน-ยมบาลใต้- 2513: จอมโจรมเหศวร- 2513: ฟ้าคะนอง- 2513: กำแพงแสน- 2513: เทวีกายสิทธิ์- 2513: วนาสวรรค์- 2513: กิ่งแก้ว- 2513: ฝนใต้- 2513: เงินจางนางจร- 2514: มันมากับความมืด- 2515: แควเสือ- 2515: ชาละวัน- 2515: รักต้องห้าม- 2515: เพชรตาแมว- 2516: ไผ่ล้อมรัก- 2516: ทางสายใหม่- 2516: หนึ่งในดวงใจ- 2516: รัญจวนจิต- 2516: ผู้กองยอดรัก- 2517: แม่- 2518: หัวใจราชสีห์- 2519: กบฎหัวใจ- 2520: มันทะลุฟ้า- 2520: เจ้าพ่อ 7 คุก- 2520: ดวล- 2522: เตือนใจ- 2522: เรือเพลง- 2522: กำนันช้อง- 2522: อาญานรก- 2522: อยุธยาทีข้ารัก- 2522: หักเหลี่ยมนักเลงปืน- 2522: เพียงคำเดียว- 2523: ฉุยฉาย- 2523: ไอ้ขุนเพลง- 2523: ตาพระยาบ้าเลือด- 2523: รักลอยลม- 2524: รักพยาบาท- 2524: เฉยแหลก

**โทรทัศน์**
 ทศวรรษ 2500-2510: ขับร้องเพลงในรายการ"เพลงแห่งความหลัง"

**ผลงานกำกับ**
 2501: กำกับภาพยนตร์เรื่อง"สั่งอินทรีขาวถล่มกรุง"

**เสียชีวิต**
สุรสิทธิ์เสียชีวิตเมื่อวันที่ 9 กันยายน พ.ศ. 2526 ด้วยภาวะหัวใจล้มเหลว ขณะอายุได้ 60 ปี ที่โรงพยาบาลเมโย มีงานพระราชทานเพลิงศพ เป็นกรณีพิเศษ ณ วัดพระศรีมหาธาตุวรมหาวิหาร(บางเขน) ในวันเสาร์ ที่ 24 ธันวาคม พ.ศ. 2526

**อ้างอิง**
2526
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:บุคคลจากจังหวัดพระนครศรีอยุธยา‎‎
หมวดหมู่:นักร้องเพลงลูกกรุง
หมวดหมู่:เสียชีวิตจากภาวะหัวใจล้มเหลว
หมวดหมู่:นักแสดงภาพยนตร์ชายชาวไทย
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี